Diari Oficial de la Generalitat Valenciana


Sumari del DOGV 9376, del 06-07-2022 (2022/6315)

Extracte de la Resolució de 19 de juny de 2022, del Vicerectorat d'Innovació i Transferència de la Universitat de València, per la qual es convoca la segona edició del programa «Reptes EVInnova 2022» amb ajudes per a realitzar pràctiques extracurriculars en centres LABORA-formació dirigides a l'estudiantat de grau i màster, i un programa formatiu en intraemprenedoria i innovació pública, en el marc del programa «Escola Valenciana d'Innovació LABORA-UV» del conveni de col·laboració entre LABORA-SVEF i UV.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9376

Data del DOGV
:   06-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6315


Data del document
:   19-06-2022

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 19 de juny de 2022, del Vicerectorat d'Innovació i Transferència de la Universitat de València, per la qual es convoca la segona edició del programa «Reptes EVInnova 2022» amb ajudes per a realitzar pràctiques extracurriculars en centres LABORA-formació dirigides a l'estudiantat de grau i màster, i un programa formatiu en intraemprenedoria i innovació pública, en el marc del programa «Escola Valenciana d'Innovació LABORA-UV» del conveni de col·laboració entre LABORA-SVEF i UV. [2022/6315]  
BDNS (identif.): 636915.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions;  
https://www.infosubvenciones.es/bdnstrans/GE/es/convocatoria/636915  
  
Primer. Beneficiaris  
Aquest programa va dirigit a l'estudiantat matriculat en estudis oficials de grau i màster de la Universitat València que vulga realitzar pràctiques externes extracurriculars als centres Labora Formació de la Generalitat Valenciana.  
  
Segon. Objecte  
La vicerectora d'Innovació i Transferència convoca la segona edició del programa «Reptes EVInnova 2022», per a adjudicar ajudes dirigides a l'estudiantat matriculat en titulacions oficials de grau i màster de la Universitat de València que vulga realitzar pràctiques extracurriculars als centres Labora Formació i participar en un programa intensiu de formació en intraemprenedoria i innovació pública.  
La finalitat d'aquesta convocatòria és seleccionar l'estudiantat universitari que aporte talent a les administracions públiques de destinació i que li permeta adquirir formació i experiència en la implantació d'un procés d'innovació pública en matèria de formació professional per a l'ocupació.  
  
Tercer. Bases reguladores  
La convocatòria està publicada en l'URL següent:  
https://www.uv.es/evinnova/retos\_2022\_V.pdf  
  
Quarta. Quantia  
El programa finança fins a 6 ajudes que tindran un import de fins a 1.000 - al mes per persona, si la pràctica es desenvolupa en modalitat presencial, i de fins a 500 - al mes per persona, si la pràctica es desenvolupa en modalitat semipresencial.  
A les quantitats indicades se'ls aplicaran les retencions que marca la legislació vigent, i estaran destinades a sufragar les despeses derivades de tot el període en el qual realitze la pràctica la persona beneficiària.  
  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació d'aquesta convocatòria en el Diari Oficial de la Generalitat Valenciana i acaba el 20 de setembre de 2022.  
  
València, 19 de juny de 2022.- La rectora, p. d. (DOGV 30.05.2022), la vicerectora d'Innovació i Transferència: Rosa María Donat Beneito.